Narodna skupština
20161227

Zahvaljujem predsedavajući. Mi smo u stvari samo hteli da malo pojednostavimo stvari. Dakle, smatramo da u slučaju prestanka poreske obaveze iz člana 23. stav 1. poreska uprava ne treba da donosi nikakvo posebno rešenje o prestanku poreske obaveze. Kada poreska obaveza prestane naplatom poreza donošenje rešenja o prestanku poreske obaveze je neekonomično i neefikasno, suvišno. U pitanju je uvođenje nepotrebnog koraka u poreskom postupku, odnosno dodatno nepotrebno opterećujemo i radnike poreske administracije, trošimo i njihovo dragoceno vreme i stvaramo nepotrebne troškove za utrošak materijala i dostavljanje tih rešenja. Što se samog zakona tiče, s obzirom da u pozadini imamo ministra Vujovića, mene nimalo ne čudi da u objašnjenju, u obrazloženju zakona, kao partnere, da tako kažem, između ostalih, na čiju inicijativu je ovakav zakon, možemo da čitamo Privredna komora Srbije, zapravo Marko Čadež, američka privredna komora, britansko-srpska privredna komora, nemačko-srpska privredna komora, francusko-srpska privredna komora i Ministarstvo privrede. Mislim da je mogla mnogo šira da bude ova lista i da bi samim tim i zakon bio vrlo kvalitetan. Na kraju krajeva, i ministar Nedimović bi sigurno imao nešto o ovome još nešto o ovome još da doda. Hvala.